b'\n_START_ARTICLE_\nTurneul Campioanelor WTA 2017\n_START_PARAGRAPH_\nTurneul Campioanelor WTA 2017, cunoscut \xc8\x99i ca WTA Finals 2017, este un turneu feminin de tenis care se joac\xc4\x83 la Kallang, Singapore, \xc3\xaentre 22 \xc8\x99i 29 octombrie 2016. Acesta este turneul cu care se \xc3\xaencheie sezonul pentru cele mai bune juc\xc4\x83toare la simplu \xc8\x99i la dublu din Circuitul WTA.\n_START_SECTION_\nTurneul\n_START_PARAGRAPH_\nTurneul Campioanelor WTA are loc \xc3\xaen perioada 22-29 octombrie, la Singapore Indoor Stadium din Singapore. Este a 47-a edi\xc8\x9bie a turneului de simplu \xc8\x99i a 42-a edi\xc8\x9bie a turneului de dublu.. Singapore este cel de-al nou\xc4\x83lea ora\xc8\x99 care g\xc4\x83zduie\xc8\x99te acest turneu de la \xc3\xaenfiin\xc8\x9barea sa \xc3\xaen 1972 \xc8\x99i va g\xc4\x83zdui acest turneu pentru cel pu\xc8\x9bin cinci ani.\n_START_SECTION_\nFormat\n_START_PARAGRAPH_\nTurneul Campioanelor WTA are un format de grup\xc4\x83, cu opt juc\xc4\x83toare / echipe \xc3\xaemp\xc4\x83r\xc8\x9bite \xc3\xaen dou\xc4\x83 grupe de c\xc3\xa2te patru. Toate meciurile de simplu se joac\xc4\x83 dup\xc4\x83 sistemul cel mai bun din trei seturi (cu tie-break), inclusiv finala. Toate meciurile de dublu se joac\xc4\x83 \xc3\xaen dou\xc4\x83 seturi cu un Super Tie-break, dac\xc4\x83 este nevoie.\n_START_SECTION_\nCalificarea la turneu\n_START_PARAGRAPH_\nLa simplu, punctele din Clasament WTA se calculeaz\xc4\x83 prin \xc3\xaensumarea totalului punctelor din \xc8\x99aisprezece turnee. Din cele \xc8\x99aisprezece turnee, se vor include obligatoriu rezultatele din cele patru turnee de Mare \xc8\x98lem, cele patru turnee Premier Mandatory \xc8\x99i cele mai bune rezultate din dou\xc4\x83 din turneele Premier 5._NEWLINE_La dublu, totalul punctelor este calculat ca orice combina\xc8\x9bie de unsprezece turnee de-a lungul anului. Spre deosebire de proba de simplu, aceast\xc4\x83 combina\xc8\x9bie nu trebuie s\xc4\x83 includ\xc4\x83 rezultatele din Marile \xc8\x98lem-uri sau din turneele Premier.'